NEWS กระเตื้อง! งบ Q1 ขาดทุนลดลง 22% หลังมีรายได้เพิ่ม-ต้นทุนค่าใช้จ่ายลดลง
NEWS กระเตื้อง! งบ Q1 ขาดทุน 143.32 ลบ.หรือขาดทุนลดลง 22% จากปีก่อนขาดทุน 183.32 ลบ.หลังมีรายได้เพิ่มขึ้น ขณะที่ต้นทุนค่าใช้จ่ายลดลง
16 พ.ค. 2559

บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)ขาดทุนสุทธิ 143.32 ล้านบาท หรือขาดทุนสุทธิ 0.023 บาทต่อหุ้น ขาดทุนลดลง 22% เทียบกับช่วงเดียวกันของปีก่อนที่ขาดทุนสุทธิ 183.22 ล้านบาท หรือมีขาดทุนสุทธิ 0.03 บาทต่อหุ้น
โดยผลการดำเนินงานที่ขาดทุนลดลง เนื่องจากบริษัทมีรายได้จากการดำเนินงานรวมเพิ่มขึ้น จากรายได้ส่วนงานธุรกิจเกี่ยวกับสื่อส่วนรายได้จากส่วนงานธุรกิจคอมพิวเตอร์ และส่วนงานธุรกิจการจำหน่ายและให้บริการเครื่องมือและอุปกรณ์ตรวจสอบชีวอนามัยมีรายได้ในจำนวนใกล้เคียงกับไตรมาสเดียวของปีก่อนรวมทั้งต้นทุนและค่าใช้จ่ายจากการดำเนินงานรวมลดลง